Palmettikasvi

Palmettikasvi (Prionium serratum) on yksi Thurniaceae-heimon neljästä lajista ja Prionium-suvun ainoa laji. Se on alun perin kuvattu vihvilöihin (Juncus) ja sijoitettu vihviläkasveihin (Juncaceae). Nykyinen heimo Thurniaceae on myös vihviläkasvien lähisukuinen, sen muut lajit Thurnia-suvussa kasvavat Etelä-Amerikan Amazonian alueella. Palmettikasvi kasvaa luonnonvaraisena Etelä-Afrikassa, Kapmaassa ja KwaZulu-Natalissa. Se on kosteilla jokivarsilla kasvava ekologisesti tärkeä laji.PlantZAfrica: Prionium serratum  Viitattu 11.3.2021. Palmettikasvi koostuu pitkien miekkamaisten lehtien muodostamasta ruusukkeesta. Kasvi voi olla kaksi metriä korkea, sen varsi muodostuu kuolleiden lehtien kannoista. Kukintona on kookas vihvilämäinen röyhy.

 Lähteet 

 Aiheesta muualla 
 Finto: Kassu – Kasvien suomenkieliset nimet: Palmettikasvi (Prionium serratum) (suomenkieliset kasvinimet)

Luokka:Poales